**ЎЗБЕКИСТОН РЕСПУБЛИКАСИ СОҒЛИҚНИ САҚЛАШ ВАЗИРЛИГИ**

|  |  |
| --- | --- |
| Рўйҳатга олинди:  № БД-\_\_\_\_\_\_\_\_\_\_\_\_\_\_\_\_  2021 йил “\_\_\_” \_\_\_\_\_ | Соғлиқни сақлаш вазирлиги  \_\_\_\_\_\_\_\_\_\_\_\_\_\_\_\_\_\_\_\_\_  2021 йил “\_\_\_” \_\_\_\_\_ |

**ХУСУСИЙ ПСИХИАТРИЯ**

**МОДУЛ ДАСТУРИ**

|  |  |  |
| --- | --- | --- |
| **Билим соҳаси:** | 500000 | Соғлиқни сақлаш ва ижтимоий таъминот |
| **Таълим соҳаси:** | 510000 | Соғлиқни сақлаш |
| **Таълим йўналишлари:** | 5А510111 | Психиатрия |

**Тошкент – 2021**

**Тузувчилар:**

Ашуров З.Ш. Тошкент тиббиёт академияси, тиббий

педагогика факультети “Психиатрия ва наркология”

кафедраси мудири , т.ф.д.,профессор

|  |  |
| --- | --- |
| Шадманова Л.Ш. | Тошкент тиббиёт академияси, тиббий педагогика  факультети “Психиатрия ва наркология” кафедраси  доценти, “Психиатрия”  мутахассислиги бўйича магистратура директори |

**Тақризчилар:**

|  |  |
| --- | --- |
| Ички тақризчи:  Ходжаева Н.И. | Тошкент тиббиёт академияси, тиббий педагогика  факултети “Психиатрия ва наркология” кафедраси  профессори, т.ф.д. |
| Ташқи тақризчи:  Султанов Ш.Х. | Тошкент Давлат Стоматология Институти терапевтик йуналишлар №3 кафедраси мудири,т.ф.д., доцент |

Модул дастури Тошкент тиббиёт академиясида ишлаб чиқилган.

Модул дастури Тошкент тиббиёт академияси Кенгашида кўриб чиқилган ва тавсия қилинган (2020 йил “29” июл даги “18” -сонли баённома).

Модул дастури Ўзбекистон Республикаси Соғлиқни сақлаш вазирлиги ҳузуридаги тиббиёт ва фармацевтика узлуксиз касбий таълими муассасалараро Мувофиқлаштириш Кенгашининг 2020 йил “25”август даги 2 -сонли баённомаси билан маъқулланган.

Ўзбекистон Республикаси Соғлиқни сақлаш вазирлигининг 20\_\_ йил “\_\_\_”\_\_\_\_\_\_\_\_ даги “\_\_\_” – сонли буйруғининг \_\_\_ -иловаси билан модул дастури рўйҳати тасдиқланган.

**1. Ўқув модулининг долзарблиги ва олий таълимдаги ўрни**

Психиатрия фани – руҳий касалликларнинг этиологияси, патогенези, унинг юзага келиш механизмлари ва кўриниши, уларни даволаш ҳамда ёрдам кўрсатишни ташкиллаштиришни ўргатади. Психиатрия фани асосий психопатологик синдромлар ва хусусий психиатрияга булиб урганилади.

Хусусий психиатрия фанининг ажралмас бўлаги ҳисобланади. Хусусий психиатрия фани психиатрия предмети ва вазифалари, касалликларнинг этиология ва патогенези, психиатриянинг ривожланиш тарихи ва асосий йўналишлари, Ўзбекистонда психиатрик ёрдамни ташкиллаштириш, руҳий бузилишларнинг умумий конун-коидаларини ўрганади. Шунинг учун ҳар бир шифокор, мутухассислигидан қатъий назар, беморни психиатрик жиҳатданҳам текширишни билиши керак. Ўз ўрнида руҳий фаолият ҳам касалликлар ривожланишига ҳисса қўшади. Шунинг учун асосий руҳий касалликларни билиш муҳим аҳамият касб этади.

**2. Ўқув модулининг мақсади ва вазифалари**

***2.1. Модулнинг мақсади:*** Фанни ўқитишдан мақсад – психиатрия предмети ва вазифалари, касалликларнинг этиология ва патогенези, психиатриянинг ривожланиш тарихи ва асосий йўналишлари, психопатологик бузилишларнинг умумий конун-коидаларини, руҳий касалликларнинг умумий семиотикаси, клиникасини, кечишини, психиатрияда текширув услублари, руҳий касалликларнинг диагностикаси ва терапиясининг умумий масалаларини, каклликларнингпатогенезини ўргатиш. Ҳар бир руҳий касалликнинг ёшга қараб ва ижтимоий таъсир натижасидаги ўзгаришларни асосий қонуниятларини ўрганиш, беморларда даволаш ва профилактика қилиш кўникмаларини эгаллашдан иборатдир. Мана шу кўникмаларни пухта эгаллаган юқори малакали мутахассис тайёрлаш асосий мақсадни ташкил этади.

***2. Модулнинг вазифалари****:*

Психиатрия бўйича магистратурада ўқитишнинг асосий мақсади замонавий психиатрия амалиётида сертификация ва лицензиялаш талабларига жавоб берувчи ҳамда етарли даражада билим, амалий кўникмалар билан қуролланган юқори малакали мутахассис психиатрларни тайёрлашдир;

* замонавий усулларни ўрганиш;
* психиатрияни бошқа ёндош касалликлари билан боғлиқ бўлган патологияларини замонавий усуллар билан ташхислаш. усулларни ишлатиш бўйича билимларни ривожлантириш;
* психиатрия амалиётида ишлатилувчи даволаш диагностика тадбирларини етарли ҳажмини мустақил аниқлашни ривожлантириш;
* амбулатор шароитларда психиатриядаги турли хил бузилиш ва касалликлари бор бўлган беморларга керакли ҳамда адекват даволаш диагностик муолажаларни бажаришни ўргатиш;
* психиатр кундалик амалиётида ишлатилувчи замонавий лаборатор ва инструментал текшириш натижаларини тахлил қилишни ўрганишни ривожлантириш;
* психиатрия тез ёрдам холатлари билан боғлик бўлган холат ва касалликларида замонавий даражада юқори малакали ёрдам кўрсатишни ривожлантириш;
* руҳий касалликлар бор бўлган беморларда ижтимоий ҳамда мехнат реабилитация тадбирлар мажмуасини ўтказиш бўйича билимларни ривожлантириш;
* руҳий касалликларни тарқалишини камайтириш буйича чора тадбирларини амалга оширишни ўрганиш.

***2.3. Модул бўйича талабаларнинг билим, кўникма ва малакаларига қўйиладиган талаблар:***

***Талаба:***

* аҳолига психиатрик ёрдамни ташкил қилишнинг тамойиллари,
* касалхона ва ундан ташқарида бўлган психиатрик ёрдами;

- умумий психиатриянинг илмий асослари;

* психиатриянинг долзарб муаммолари;
* руҳий касалликларнинг нозологик шакллари ва уларнинг
* белгиланиши;

- тиббий ҳужжатларни тўғри олиб бориш;

**-** хусусий психиатриянинг илмий асослари;

* руҳий ва наркологик беморларни даволаш усуллари;
* руҳий ва наркологик беморларни реабилитация усуллари;

- психотерапия усуллари ҳакида тасаввурга эга бўлиши;

* психиатриянинг қонун-қоидаларини;
* шилқим ҳолатларнинг патофизиологик асосларини, патогенезининг замонавий назарияларини ва текшириш усулларини, замонавий ташхис ва даволаш усулларини;
* ҳиссиёт нейрофизиологиясини; кайфият, ҳиссий реакциялар ва экспрессив ҳаракатлар бузилишларининг патофизиологик асосларини, патогенезининг замонавий назарияларини, симптом ва синдромларини, текшириш усулларини;
* ирода, ахлоқнинг нейрофизиологик механизмларини, ирода бузилишлари патогенезининг замонавий назарияларини ва замонавий текшириш усулларини, замонавий ташхис ва даволаш усулларини;
* руҳий касалликларнинг синдромологик ва нозологик таснифини; психопатологик синдромларни, синдромогенезни, позитив ва негатив симптомлар назариясини;
* руҳий касалликларнинг келиб чиқиш сабабларини (биологик ва ижтимоий);
* невротик синдромларнинг патофизиологик асосларини, патогенезининг замонавий назарияларини ва текшириш усулларини, замонавий ташхис ва даволаш усулларини;
* психопатик синдромларнинг патофизиологик асосларини, патогенезининг замонавий назарияларини, текшириш усулларини, замонавий ташхис ва даволаш усулларини;
* галлюцинатор-васваса синдромларнинг патофизиологик асосларини, патогенезининг замонавий назарияларини ва текшириш усулларини, замонавий ташхис ва даволаш усулларини;
* бош мия инфекцион-органик касалликларидаги руҳий бузилишларнинг этиологияси ва патогенезининг замонавий назарияларини, қиёсий ташхисини, янги даволаш ва профилактика усулларини;
* демиелинизацияловчи касалликларнинг этиологияси ва патогенезининг замонавий назарияларини, клиник кўринишини, кечиш турларини, қиёсий ташхисини, замонавий даволаш ва профилактика усулларини;
* алкоголизмнинг этиологияси ва патогенезининг замонавий назарияларини, клиник кўринишини, кечиш турларини, қиёсий ташхисини, замонавий даволаш ва профилактика усулларини;
* наркоманиянинг этиологияси ва патогенезининг замонавий назарияларини, клиник кўринишини, кечиш турларини, қиёсий ташхисини, замонавий даволаш ва профилактика усулларини;
* токсикоманиянинг этиологияси ва патогенезининг замонавий назарияларини, клиник кўринишини, кечиш турларини, қиёсий ташхисини, замонавий даволаш ва профилактика усулларини;
* симптоматик психозларнинг этиологияси ва патогенезининг замонавий назарияларини, клиник кўринишини, кечиш турларини, қиёсий ташхисини, замонавий даволаш ва профилактика усулларини;
* психосоматик бузилишларнинг этиологияси ва патогенезининг замонавий назарияларини, клиник кўринишини, кечиш турларини, қиёсий ташхисини, замонавий даволаш ва профилактика усулларини;
* психоген касалликларнинг этиологияси ва патогенезининг замонавий назарияларини, клиник кўринишини, кечиш турларини, қиёсий ташхисини, замонавий даволаш ва профилактика усулларини;
* невротик бузилишларнинг этиологияси ва патогенезининг замонавий назарияларини, клиник кўринишини, кечиш турларини, қиёсий ташхисини, замонавий даволаш ва профилактика усулларини;
* психопатия ва шахс бузилишларининг этиологияси ва патогенезининг замонавий назарияларини, клиник кўринишини, динамикасини, Кербиков ташхис критерияларини, қиёсий ташхисини, замонавий даволаш ва профилактика усулларини;

- аффектив касалликлар. Монополяр депрессив бузилиш. Монополяр маниакал бузилиш. Биполяр аффектив бузилишлар. Аффектив бузилишларининг ҳар хил ешдаги хусуиятлари. Циклотимия. Витал, апатик, циклотимик депрессия. Катестететик, характерологик, ғоят шод дистимия. Атипик депрессия. Гипоманиялар. Аралаш аффектив бузилишлар.

- суицидалогия.Суицидал харакатларини умумий таснифи.Суицидал харакатларини сабаблари ва классификацияси.Суицидал харакатларни эпидимиологиси.Суицидал харакатларни профилактикаси, диагностикаси ва даволаши.

- руҳий ривожланиш бузилишларининг этиологияси ва патогенезининг замонавий назарияларини, клиник белгиларини, таснифини, динамикасини, қиёсий ташхисини, замонавий даволаш ва профилактика усулларини билиши ва улардан фойдалана олиши;

* руҳий беморларни клиник текширувдан ўтказиш: анамнез йиғиш (объектив ва субъектив), руҳий статусни аниқлаш, беморларни кузатиш, психик беморларнинг сомато-неврологик текширувдан ўтказиш; экспериментал-психологик текширувларини қўллаш, беморларнинг патопсихологик текширувларини ўтказиш;
* клиник психиатрияда нейрофизиологик текширувларини ўтказиш (ЭЭГ, РЭГ, ЭхоЭГ, инфра-қизил спектрга яқин спектроскопия);
* психиатрияда нейрорентгенологик текширувларини ўтказиш (краниография, пневмоэнцефалография, компьютер томография, функционал магнит-резонанс томография);
* орқа мия суюқлигининг лаборатор текширувини ўтказиш;
* психиатрияда эпидемиологик текширувларни ўтказиш;
* руҳий ва наркологик беморларни парваришлаш; депрессив, кузатув остидаги, тинч ва тузалаётган беморларни парваришлаш; руҳий ва наркологик беморларнинг ижтимоий-меҳнат реабилитациясини ўтказиш;
* психотроп моддаларнинг клиник таъсирини аниқлаш, қарши кўрсатмаларни топиш, қўллаш, ноъжўя таъсирларини даволаш;
* инсулиншокли терапияга кўрсатмаларни аниқлаш, қарши кўрсатмаларни аниқлаш, сеанс вақтида беморнинг ҳолатини баҳолаш, асоратларини олдини олиш;
* электротитроқ терапияга кўрсатмаларни аниқлаш, қарши кўрсатмаларни аниқлаш, электротитроқ сеансини ўтказиш, сеанс вақтида беморнинг ҳолатини баҳолаш, ноъжўя таъсирларини даволаш;
* руҳий ва наркологик беморларнинг меҳнат экспертизасини ўтказиш;
* ҳарбий-тиббий экспертизасини ўтказиш;
* суд-психиатрик экспертизасини ўтказиш, руҳий беморларнинг ижтимоий хавфсизлигини таъминлаш тадбирларини аниқлаш кўникмаларига эга бўлиши керак.

Магистратура ихтисослигига қўйиладиган муайян талаблар кадрлар буюртмачиларининг талаблари ва ушбу мутахассислик бўйича фан, техника ва технологияларнинг замонавий ютуқлари ҳисобга олинган ҳолда олий таълим муассасаси томонидан белгиланади.

**3. Асосий қисм**

**3.1. *Модулдаги амалий (семинар, лаборатория) машғулотлари мавзулари,ташкил этиш бўйича умумий кўрсатма ва тавсиялар:***

1. **. мавзу. Эндоген касалликлар.**

Шизофрения. Параноид, гебефреник, катотоник шизофрения. Узлуксиз кучайиб борувчи шизофрения. Параноид, гебефреник, катотоник шизофрения. Даврий шизофрения. Шизофрениянинг оддий ва бошка турлари.

**2. мавзу: Шизоаффектив психоз.**

Шизоаффектив психознинг аффектодоминант ва шизодоминант турлари. Сурункали васвасали бузилиш.

**3.** **мавзу: Шахс.**

Шахс тушунчаси. Характернинг акцентуацияси. Психопатия. Психопатсимон бузилишлар.

**4. мавзу: Стресс тушунчаси.**

Стресс натижасида келиб чикадиган рухий касалликлар таснифи. Неврозлар.Клиник куриниши ва кечиши. Диагностика ва дифференциал диагностика.

**5. мавзу. Неврозлар.**

Этиологик омиллар ва патогенези. Клиник куриниши ва кечиши.

Диагностик мезонлари ва дифференциал диагностика.

**6. мавзу: Реактив холатлар.**

Этиологик омиллар ва патогенези. Клиник куриниши ва кечиши.

Диагностик мезонлари ва дифференциал диагностика.

**7. мавзу:** Рухий жарохатдан сўнг пайдо буладиган стресс бузилишлари (Posttraumatic Stress Disorder*.*

Клиник турлари ва кечиши. Психофармакотерапия. Психотерапия.

**8. мавзу:** Соматоформ бузилишлар.

Замонавий концепцияси ва тарихи. Диагностика.Дифференциал диагностика. Психофармакотерапияси. Психотерапия

**9.мавзу:** Асаб анорексияси. Булимия.

Клиник белгилари ва кечиши***.*** Диагностика.Психофармакотерапия.

Психотерапия

**10. мавзу:** Уйку бузилишлари.

Инсомния. Клиник белгилари

**11. мавзу: Экзоген рухий касалликлари.**

Алкоголизм. Алкогол психозлар.

**12.мавзу: Наркомания ва токсикоманиялар.**

Наркоманларнинг психологик хусусиятлари. Наркоманиянинг хужайра ва нейрогуморал патогенетик механизмлари. Руҳий ва жисмоний қарамлик синдромлари. Даволаш.

**13.мавзу: РРеСимптоматик психозлар.**

Ўткир симптоматик психозлар. Чўзилган симптоматик психозлар.

**14. мавзу: Психосоматик бузилишлар.**

Соматизациялашган руҳий (соматоформ) реакциялар. Даволаш.

**15.мавзу:** **Гериатрик психиатрия**.

Этиологик омиллар. Патогенез. Замонавий назариялар. Эпидемиология. Гериатрик психиатрия. Тасниф. Клиник белгилари.

16.мавзу: **Болалар психиатрияси**.

Тасниф. Эпидемиология. Этиологик омиллар. Генетик омиллар.

**17.мавзу: Аффектив касалликлар.**

Монополяр депрессив бузилиш. Монополяр маниакал бузилиш. Биполяр аффектив бузилиш. Циклотимия.

**18.мавзу: Суицидалогия.** Суицидал харакатларини умумий таснифи.Суицидал харакатларини сабаблари ва классификацияси.Суицидал харакатларни эпидимиологиси.Суицидал харакатларни профилактикаси, диагностикаси ва даволаши

**19.мавзу: Психиатрияда шошилинч ҳолатлар.** Клиникаси. Кечиши. Даволаш ва реабилитация чоралари.

**20 мавзу: Психофармакотерапия ва психотерапия усуллари.**

Замонавий психотроп моддалар таснифи. Психотроп моддаларни куллаш.

Сухбат ўтказиш кўникмалари. Шифокор ва бемор. Когнитив-хулк психотерапияси. Психоанализ. Гештальт-терапия. Психодрама. Гипноз. Суггестив психотерапия. Рационал психотерапия.

***3.2.1. Амалий (ротация) машғулотларининг мавзулар рўйҳати:***

**1.Мавзу. Эндоген-органик касалликлар. Эпилепсия.**

**2. Мавзу. Бошқа эндоген-органик касалликлар.**

**3.Мавзу. Экзоген-органик касалликлар.**

**4. Мавзу.Экзоген руҳий касалликлар. Алкоголизм ва алкогол психозлар.**

**5. Мавзу.Наркомания ва токсикомания**

**6. Мавзу.Психоген руҳий касалликлар.**

**7. Мавзу.Психосоматик касалликлар**.

**8.Мавзу.** **Болалар психиатрияси.**

**9. Мавзу.Кекса ешдаги руҳий касалликлар.**

**10. Мавзу. Психиатрияда шошилинч холатлар**.

***Амалий(семинар, лаборатория) машғулотларини ташкил этиш бўйича умумий кўрсатма ва тавсиялар:***

Амалий машғулотлар мультимедиа қурилмалари билан жиҳозланган аудиторияда бир академик гуруҳга бир ўқитувчи томонидан ўтказилади.

Амалий машғулотларни ўтказишда қўйидаги дидактик тамойилларга амал қилинади:

Амалий машғулотларни мақсадини аниқ белгилаб олиш;

Ўқитувчининг инновацион педагогик фаолияти бўйича билимларни чуқурлаштириш имкониятларига талабаларда қизиқиш уйғотиш;

Талабада натижани мустақил равишда қўлга киритиш имкониятини таъминлаш;

Талабани назарий-методик жиҳатдан тайёрлаш ва ҳ.к.

***3.2.2. Модулни ўқитиш давомида эгалланадиган амалий кўникмалар ва компетенциялар***

**1. Эндоген-органик касалликлар. Эпилепсия.**

**Ротациянинг мақсади:**эпилепсия билан касалланган беморларни ташҳислаш, даволаш ва олиб бориш кўникмаларига эга бўлиш.

***Талаба қуйидагиларни бажара олиши зарур:***

* эпилепсия билан касалланган беморларни сўраб-суриштириш, руҳий статусини баҳолаш ва кўздан кечириш;
* клиник, экспериментал психологик ва инструментал-лаборатор текширув натижаларини таҳлил қилиш;
* тутқаноқ синдроми учрайдиган бошқа касалликларни қиёсий ташхислаш;
* эпилепсия билан касалланган беморларда замонавий даволаш ва реабилитация чораларини ўтказиш;
* тутқаноқ хуружида тиббий ёрдам кўрсатиш;
* тутқаноқ статусни бартараф этиш;
* эпилепсия билан касалланган беморларда меҳнат, суд-психиатрик экспертизасини ўтказиш;
* зарур тиббий ҳужжатларни тўла ҳажмда олиб бориш.

**2. Бошқа эндоген-органик касалликлар.**

**Ротациянинг мақсади**: бош мия бирламчи дегенератив (атрофик) касалликлари, кекса ёшдаги айрим психозлар, бош мия қон томир етишмовчилиги, бош миянинг ирсий органик бузилишлар билан касалланган беморларни ташҳислаш, даволаш ва олиб бориш кўникмаларига эга бўлиш.

***Талаба қуйидагиларни бажара олиши зарур:***

* эндоген-органик касалликлари билан касалланган беморларни сўраб-суриштириш, руҳий, неврологик ва соматик статусини баҳолаш ва кўздан кечириш;
* клиник, экспериментал психологик ва инструментал-лаборатор текширув натижаларини таҳлил қилиш;
* эндоген-органик касалликларни қиёсий ташҳислаш;
* эндоген-органик касалликлари билан касалланган беморларда замонавий даволаш ва реабилитация чораларини ўтказиш;
* зарур тиббий ҳужжатларни тўла ҳажмда олиб бориш.

**3. Экзоген-органик касалликлар.**

**Ротациянинг мақсади:**экзоген-органик касалликлар (БМЖ, бош мия усмалари, инфекцион-органик ва демиелинизацияловчи касалликлари) билан касалланган беморларда руҳий патологияни ташҳислаш ва даволаш, олдини олиш кўникмаларига эга бўлиш.

***Талаба қуйидагиларни бажара олиши зарур:***

* экзоген-органик касалликлари билан касалланган беморларни сўраб-суриштириш, руҳий статусини баҳолаш ва кўздан кечириш;
* клиник, экспериментал психологик ва инструментал-лаборатор текширув натижаларини таҳлил қилиш;
* экзоген-органик касалликларни қиёсий ташҳислаш;
* экзоген-органик касалликлари билан касалланган беморларда даволаш ва реабилитация чораларини ўтказиш;
* зарур тиббий ҳужжатларни тўла ҳажмда олиб бориш.

**4. Экзоген руҳий касалликлар. Алкоголизм ва алкогол психозлар.**

**Ротациянинг мақсади:**алкоголизм ва алкогол психозлар билан касалланган беморларни ташҳислаш ва даволаш, олдини олиш кўникмаларига эга бўлиш.

***Талаба қуйидагиларни бажара олиши зарур:***

* алкоголизм ва алкогол психозлар билан касалланган беморларни сўраб-суриштириш, руҳий статусини баҳолаш ва кўздан кечириш;
* клиник, экспериментал психологик ва инструментал-лаборатор текширув натижаларини таҳлил қилиш;
* алкоголизм ва алкогол психозлар билан беморларни қиёсий ташҳислаш;
* алкоголизм ва алкогол психозлар билан касалланган беморларда даволаш, реабилитация ва профилактика чораларини ўтказиш;
* алкоголизм ва алкогол психозларда учрайдиган шошилинч ҳолатларни бартараф этиш;
* алкоголизм ва алкогол психозлар билан беморларни суд-наркологик экспертизасини ўтказиш;
* зарур тиббий ҳужжатларни тўла ҳажмда олиб бориш.

**5. Наркомания ва токсикомания**

**Ротациянинг мақсади:**наркомания ва токсикомания билан касалланган беморларни ташҳислаш ва даволаш, олдини олиш кўникмаларига эга бўлиш.

***Талаба қуйидагиларни бажара олиши зарур:***

* наркомания ва токсикомания билан касалланган беморларни сўраб-суриштириш, руҳий статусини баҳолаш ва кўздан кечириш;
* клиник, экспериментал психологик ва инструментал-лаборатор текширув натижаларини таҳлил қилиш;
* наркомания ва токсикоманияларни қиёсий ташҳислаш;
* реабилитацион потенциални аниқлаш;
* наркомния ва токсикоманияларда учрайдиган шошилинч ҳолатларни бартараф этиш;
* наркомания ва токсикомания билан касалланган беморларда даволаш ва реабилитация чораларини ўтказиш;
* наркомания ва токсикоманиларда психотерапевтик усулларни қўллаш;
* зарур тиббий ҳужжатларни тўла ҳажмда олиб бориш.

**6. Психоген руҳий касалликлар.**

**Ротациянинг мақсади** неврозлар ва реактив психозлар билан касалланган беморларни ташҳислаш ва даволаш, олдини олиш кўникмаларига эга бўлиш.

***Талаба қуйидагиларни бажара олиши зарур:***

* реактив психозлар билан касалланган беморларни сўраб-суриштириш, руҳий статусини баҳолаш ва кўздан кечириш;
* клиник, экспериментал психологик ва инструментал-лаборатор текширув натижаларини таҳлил қилиш;
* реактив психозлар билан беморларни қиёсий ташҳислаш;
* реактив психозлар билан касалланган беморларда даволаш, реабилитация ва профилактика чораларини ўтказиш;
* реактив психозларда учрайдиган шошилинч ҳолатларни бартараф этиш;
* реактив психозлар билан беморларни суд-наркологик экспертизасини ўтказиш;
* зарур тиббий ҳужжатларни тўла ҳажмда олиб бориш.

**7. Психосоматик касалликлар**.

**Ротациянинг мақсади:** Психосоматик хасталиклар билан касалланган беморларни ташҳислаш ва даволаш, олдини олиш кўникмаларига эга бўлиш.

***Талаба қуйидагиларни бажара олиши зарур:***

* психосоматик касалликлар билан касалланган беморларни сўраб-суриштириш, руҳий статусини баҳолаш ва кўздан кечириш;
* клиник, экспериментал психологик ва инструментал-лаборатор текширув натижаларини таҳлил қилиш;
* психосоматик касалликларни қиёсий ташҳислаш;
* реабилитацион потенциални аниқлаш;
* психосоматик касалликларда учрайдиган шошилинч ҳолатларни бартараф этиш;
* психосоматик касалликлар билан касалланган беморларда даволаш ва реабилитация чораларини ўтказиш;
* психосоматик касалликларда психотерапевтик усулларни қўллаш;
* зарур тиббий ҳужжатларни тўла ҳажмда олиб бориш.

**8.** **Болалар психиатрияси.**

**Ротациянинг мақсади:** Болалардаги рухий касалликлар билан касалланган беморларни ташҳислаш, даволаш ва олиб бориш кўникмаларига эга бўлиш.

***Талаба қуйидагиларни бажара олиши зарур:***

* болалардаги учрайдиган руҳий касалликлар билан касалланган беморларни сўраб-суриштириш, руҳий статусини баҳолаш ва кўздан кечириш;
* клиник, экспериментал психологик ва инструментал-лаборатор текширув натижаларини таҳлил қилиш;
* болалардаги учрайдиган руҳий касалликларни қиёсий ташҳислаш;
* реабилитацион потенциални аниқлаш;
* болалардаги учрайдиган руҳий касалликларда учрайдиган шошилинч ҳолатларни бартараф этиш;
* болалардаги учрайдиган руҳий касалликлар билан касалланган беморларда даволаш ва реабилитация чораларини ўтказиш;
* болалардаги учрайдиган руҳий касалликларда психотерапевтик усулларни қўллаш;
* зарур тиббий ҳужжатларни тўла ҳажмда олиб бориш.

**9**. **Кекса ешдаги руҳий касалликлар.**

**Ротациянинг мақсади:** Кекса ешдаги рухий касалликлар билан касалланган беморларни ташҳислаш, даволаш ва олиб бориш кўникмаларига эга бўлиш.

***Талаба қуйидагиларни бажара олиши зарур:***

* кекса ёшдаги руҳий касалликлар билан беморларни сўраб-суриштириш, руҳий ва соматик статусини баҳолаш ва кўздан кечириш;
* клиник, экспериментал психологик ва инструментал-лаборатор текширув натижаларини таҳлил қилиш;
* кекса ёшдаги руҳий касалликлар билан беморларда замонавий даволаш ва реабилитация чораларини ўтказиш;
* зарур тиббий ҳужжатларни тўла ҳажмда олиб бориш.

**10. Психиатрияда шошилинч холатлар**.

**Ротациянинг мақсади:** Психиатрияда шошилинч холатлар билан касалланган беморларни ташҳислаш, даволаш ва олиб бориш кўникмаларига эга бўлиш.

***Талаба қуйидагиларни бажара олиши зарур:***

* психиатрияда шошилинч холатлар билан беморларни сўраб-суриштириш, руҳий ва соматик статусини баҳолаш ва кўздан кечириш;
* клиник, экспериментал психологик ва инструментал-лаборатор текширув натижаларини таҳлил қилиш;
* психиатрияда шошилинч холатлар билан беморларда замонавий даволаш ва реабилитация чораларини ўтказиш;
* зарур тиббий ҳужжатларни тўла ҳажмда олиб бориш.

«**Психиатрия» мутахассислиги бўйича магистратура “Умумий психиатрия”Модул давомида эгалланадиган амалий кўникмалар рўйҳати:**

|  |  |
| --- | --- |
|  | Текширув усули номланиши |
| 1 | Рухий беморларнинг шошилинч госпитализациясига кўрсатмаларни аниқлаш |
| 2 | Амбулатор ва стационар шароитларда даволаниш учун кўрсатмаларни қиёслаш |
| 3 | Беморнинг рухий статусини бахолаш |
| 4 | Асосий лабаратор текширувларини ўтказиш ва уларнинг натижаларини бахолаш |
| 5 | Патопсихологик текширув ўтказиш ва уларнинг натижаларини бахолаш |
| 6 | Ўткир психоз билан беморларни рухий статусини ёритиш |
| 7 | Невроз билан касалланган беморларнинг рухий статусини бахолаш |
| 8 | Реактив холатлар билан беморларнинг рухий статусини бахолаш. |
| 9 | Психопатия билан беморнинг рухий статусини бахолаш. |
| 10 | Чегаравий холатлар билан касалланган беморларни даволаш. |
| 11 | Шизофрения билан беморнинг рухий статусини бахолаш. |
| 12 | Маниакал холатдаги беморнинг рухий статусини бахолаш. |
| 13 | Депрессив холатдаги беморнинг рухий статусини бахолаш. |
| 14 | Эндоген психозлар билан касалланган беморларни даволаш.. |
| 15 | Деменция билан касалланган беморларни рухий холатини бахолаш. |
| 16 | Олигофрения билан касалланган беморларни рухий холатини бахолаш. |
| 17 | Эпилепсия билан касалланган беморларни рухий статусини бахолаш. |
| 18 | Эпилепсиядаги рухий бузилишларини даволаш тактикаси |
| 19 | Бош миянинг органик патологияси билан касалланган беморларни рухий статусини бахолаш. |
| 20 | Бош мия жаррохатларда беморларнинг рухий статусини бахолаш. |
| 21 | Бош мия жаррохатларда беморларнинг даволаш тактикаси |
| 22 | Пресенил ва сенил психозларининг рухий статусни ёритиш. |
| 23 | Бош миянинг инфекцион касалликларида рухий статусни ёритиш. |
| 24 | Алкоголизмнинг билан касалланган беморнинг рухий статусини бахолаш. |
| 25 | Алкогол психозларининг билан оғриган беморнинг рухий статусини бахолаш. |
| 26 | Алкоголизм билан оғриган беморларни даволаш тактикаси. |
| 27 | Наркомания билан касалланган беморнинг рухий статусини бахолаш. |
| 28 | Наркомания ва токсикомания билан касалланган беморларни даволаш тактикаси. |
| 29 | Наркоманияларда абстинент синдромни аниклаш ва даволаш тактикаси. |
| 30 | Психотерапевтик усулларнинг қўлланилиши учун шароитлар |

***Модул давомида эгалланадиган компетенциялар (номи, коди) рўйхати:***

1. УК 1[[1]](#footnote-1). Абстракт фикр юритиш, ходисаларни таҳлил ва синтез қилиш қобилиятига эга бўлиш;
2. УК 2. Дунёқарашни шакллантириш учун фалсафий билимларнинг асосларидан фойдаланиш қобилияти;
3. УК 3. Ностандарт вазиятларда ҳаракат қилиш қобилияти, қабул қилинган қарорлар учун ижтимоий ва аҳлоқий жавобгарликни олишга тайёрлик;
4. УК 4. Ўз-ўзини ривожлантиришга, англашга, ўқишга, ижодий салоҳиятдан фойдаланишга тайёрлик;
5. УК 5. Фавқулоддаги вазиятларда биринчи тиббий ёрдам техникасини, ҳимоя усулларини қўллашга тайёрлик;
6. УК 6. Фавқулодда вазиятларда биринчи тиббий ёрдам техникасини, ҳимоя усулларини қўллашга тайёрлик;
7. УКК 1[[2]](#footnote-2).Касбий фаолиятнинг стандарт вазифаларини ахборот, библиографик манбалар, биотиббиёт терминологияси, ахборот-коммуникация технологиялари ва ахборот хавфсизлигининг асосий талабларини ҳисобга олган ҳолда ҳал қилишга тайёрлик;
8. УКК 2. Профессионал фаолиятдаги муаммоларни ҳал қилиш учун оғзаки ва ёзма равишда рус ва хорижий тилларда мулоқот қилишга тайёрлик;
9. УКК 3. Тиббий хужжатларни юритишга тайёргалик;
10. УКК 4. Касбий муаммоларни ҳал қилишда дори воситаларини ва уларнинг комбинацияларини рационал ишлатишга тайёрлик;
11. УКК 5. Беморларга бирламчи тиббий ёрдам кўрсатишни ташкил етиш ва дастлабки тиббий санитар ёрдам кўрсатишни таъминлашга тайёрлик;
12. УКК 6. Тиббий ёрдам кўрсатишда кўзда тутилган тиббий асбоблардан фойдаланишга тайёрлик.

***Модул давомида ўқув клиник амалиётни ташкил этиш бўйича умумий кўрсатма ва тавсиялар:***

Талабаларнинг ўқув клиник амалиёти бўлимларда ўтказилади. Амалий машғулотда амалий кўникмаларга ўргатиш жараёни батафсил режалаштирилади ва 3 босқични ўз ичига олади:

1. Кириш қисми – машғулотнинг мақсади ва вазифалари аниқланади, ўрганилаётган кўникмадан фойдаланишнинг мотивацион асоси, унинг назарий жиҳатлари муҳокама қилинади. Агар техник воситаларни қўллаш талаб этилса, унда уларнинг таъсир механизми, қўллаш техникаси таништирилади.

2. Кўникмани намойиш қилиб бериш ва кўп марта машқ қилиш – бунда кўникмани босқичларга тўғри тақсимлашга алоҳида эътибор қаратилади. Тескари алоқани олгунга қадар, яъни ўрганаётган шахс мустақил, бироқ педагог назорати остида бажара олганда, кўникмани бажаришнинг барча босқичларини умумлаштириш, ўзаро бир-бирида кўп марта машқ қилиш ва фақат кўникмага эга бўлгандан сўнг ҳар бир босқич намойиш қилинади ва ишлаб чиқилади.

3. Хулоса – ўрганаётган шахс билан ушбу кўникманинг аҳамиятини муҳокама қилиш ва уни турли вазиятларда қўллаш. Сўров асосида бирламчи бўғиннинг ўмақсади ва вазифаларига эришилганлигига ишонч ҳосил қилиш. Ўқитиш жараёнида юзага келган муамммоларни аниқлаш ва ҳал қилиш.

Бажарилаётган амаллар алгоритми мавжуд бўлиши ва талабаларга олдиндан етказилиши лозим. Ўқитувчи назорат қилади ва керак бўлганда талабалар ишидаги хатоликларни тўғрилайди. Талаба, унинг хатоси нимада эканлигини, ўқитувчига ва бошқа талабаларга тушунтириб беради ва сўнгра муолажани такрорлайди. Интерфаоллик шунда намоён бўладики, бунда бошқа талабалар эксперт сифатида чиқишга ва ўқитилаётган талабанинг амалий кўникмани тўғри ўзлаштирганлигини баҳолашга тайёр бўлишлари лозим.

Машғулот сўнггида ўқитувчи ҳар бир талабанинг амалий кўникмани ўзлаштирганлик даражасини баҳолайди. Талаба амалий кўникмани ўзлаштира олмаган вазиятларда, машғулотдан ташқари вақтда мустақил ўзлаштириш тавсия этилади.

***Модул давомида ўқув (клиник) амалиётни ташкил этиш бўйича умумий кўрсатма ва тавсиялар:***

“Хусусий психиатрия” фанини ўрганувчи талабалар аудиторияда олган назарий билимларини мустаҳкамлаш ва соғлиқни сақлаш тизимидаги амалий масалаларни ечишда кўникма ҳосил қилиш учун мустақил таълим тизимига асосланиб, кафедра ўқитувчилари раҳбарлигида, мустақил иш бажарадилар. Бунда улар қўшимча адабиётларни ўрганиб ҳамда интернет сайтларидан фойдаланиб рефератлар ва илмий докладлар тайёрлайдилар, амалий машғулот мавзусига доир уй вазифаларини бажарадилар, кўргазмали қуроллар ва слайдлар тайёрлайдилар.

**4.Мустақил таълим ва мустақил ишлар, ташкил этиш бўйичакўрсатма ва тавсиялар**

***4.1. Тавсия этилаётган мустақил ишларнинг мавзулар рўйҳати:***

1. Шизофрениянинг замонавий муаммолари.
2. Эндоген касалликларда психофармакотерапиянинг ўрни.
3. Аффектив бузилишларда психотерапия усуллари.
4. Психиатрияда ятрогения ва ятропатиялар.
5. Алкоголизмга замонавий ёндошув.
6. Онкологик касалликларда психотерапия.
7. Ипохондрияларнинг психофармакотерапияси.
8. Истерик психозларнинг даволаш.
9. Гипноз ва уни неврозларда қўллаш усуллари.

Психотерапиянинг замонавий усуллари.

1. Психофармакотерапиянинг замонавий концепциялари.
2. Психиатрияда стигма.

***4.2****.* ***Тавсия этилаётган мустақил ишларнинг шакллари:***

\* дарслик ва ўқув қўлланмалар бўйича фан мавзуларини ўрганиш;

\* тарқатма материаллар бўйича назарий машғулотлар қисмини ўзлаштириш;

\* компъютер технологиялари тизимлари билан ишлаш;

\* махсус адабиётлар бўйича реферат ва конспектлар тайёрлаш;

\* талабанинг ўқув-илмий-тадқиқот ишларини бажариш билан боғлиқ бўлган адабиётлар, монография ва илмий тўпламларни чуқур ўрганиш;

\* интерактив ва муаммоли ўқитиш жараёнида фаол қатнашиш;

\* масофавий (дистатцион) таълимни ташкил этишда қатнашиш

***4.3.Мустақил таълим ва мустақил ишларни ташкил этиш бўйича умумий кўрсатма ва тавсиялар:***

Модул “Хусусий психиатрия” бўйича мустақил иш аудитория ва аудиториядан ташқари ўтказилади.

Талаба мустақил ишини ташкил этишда қўйидаги шакллардан фойдаланилади:

аудиторияда олган назарий билимларини мустаҳкамлаш ва соғлиқни сақлаш тизимидаги амалий масалаларни ечишда кўникма ҳосил қилиш учун мустақил таълим тизимига асосланиб, кафедра ўқитувчилари раҳбарлигида, мустақил иш бажарадилар. Бунда улар қўшимча адабиётларни ўрганиб ҳамда интернет сайтларидан фойдаланиб рефератлар ва илмий докладлар тайёрлайдилар, амалий машғулот мавзусига доир уй вазифаларини бажарадилар, кўргазмали қуроллар ва слайдлар тайёрлайдилар.

***Курс иши лойиҳаси режада кўзда тутилмаган.***

**Модул бўйича талабалар билимини назорат қилиш турлари ва баҳолаш мезонлари**

Хусусий психиатрия модули бўйича назорат турлари ва баҳолаш мезонлари ҳақидаги маълумот модул бўйича биринчи машғулотда талабаларга эълон қилинади.

Талабаларнинг модул бўйича ўзлаштириш даражасининг Давлат таълим стандартларига мувофиқлигини таъминлаш учун қуйидаги назорат турлари ўтказилади:

- жорий назорт (ЖН);

- якуний назорат (ЯН).

Модулга ажратилган 3 кредитни талаба ЖН давомида йиғади.

ЖОРИЙ НАЗОРАТ (ЖН)

Жорий назоратда талабанинг модул мавзулари бўйича билим, амалий кўникма ва компетенцияларни эгаллаш даражасини аниқлаш ва баҳолаб бориш кўзда тутилади. Хусусий психиатрия модули бўйича жорий назорат оғзаки, ўргатувчи-назорат тестлари, вазиятли масалалар шаклларида ўтказилади.

Баҳолашда талабанинг билим даражаси, амалий машғулот материалларини ўзлаштириши, назарий материал муҳокамасида ва таълимнинг интерактив усулларида иштирокининг фаоллик даражаси ҳисобга олинади.

Ҳар бир машғулотда барча талабалар баҳоланиши шарт. Максимал балл 100, ўтиш бали 55 балл.

Жорий назоратда саралаш (ўтиш) баллидан кам балл тўплаган ва узрли сабабларга кўра назоратларда қатнаша олмаган талабага қайта топшириш учун, навбатдаги шу назорат туригача, сўнгги жорий назорат учун якуний назоратгача бўлган муддат берилади.

Жорий назоратда талаба ажратилган кредитни тўлиқ тўплаши шарт, шундагина у ЯН киритилади.

Касаллиги сабабли дарсларга қатнашмаган ҳамда белгиланган муддатларда жорий назоратни топшира олмаган талабаларга факультет декани фармойиши асосида, ўқишни бошлаганидан сўнг икки ҳафта муддатда топширишга рухсат берилади.

Семестр якунида модул бўйича жорий назоратда саралаш балидан кам балл тўплаган талаба академик қарздор ҳисобланади.

Академик қарздор талабаларга семестр тугаганидан кейин қайта ўзлаштириш учун бир ой муддат берилади. Шу муддат давомида модулни ўзлаштира олмаган талаба факультет декани тавсиясига кўра белгиланган тартибда ректорнинг буйруғи билан талабалар сафидан четлаштирилади.

**Модул бўйича талаба рейтинги қуйидагича аниқланади:**

|  |  |  |  |  |  |
| --- | --- | --- | --- | --- | --- |
| **Балл** | **ECTS**  **баҳо** | **ECTS нинг таърифи** | | **Баҳо** | **Таърифи** |
| 86-100 | A | "аъло" – аъло натижа, минимал ҳатоликлар билан | модул дастурининг барча бўлимлари бўйича тизимли, тўла ва чуқур билимга эга бўлиши, зарур далиллар билан асослай олиши;  терминологиядан (шу жумладан, илмий, хорижий тилда ҳам) аниқ, ўз ўрнида фойдаланиши, саволларга жавобни мантиқан тўғри, стилистик саводли равишда ифодалаши;  муаммоли саволларни аниқлаши, ўз қарашларини илмий-амалий тилда асослаб бера олиши;  модулнинг таянч тушунчаларини билиши ва уни қисқа вақт ичида илмий ва амалий масалаларни ечишда самарали қўллай олиши;  ностандарт вазиятларда муаммоларни мустақил ва ижодий ҳал қила олиш қобилиятини кўрсата олиши;  амалий кўникмаларни мустақил равишда тўлиқ бажара олиши (сифати ва белгиланган сони жиҳатдан);  амалий масалаларни қисқа, асосланган ва рационал равишда ҳал этиши;  модул дастурида тавсия этилган асосий ва қўшимча адабиётларни тўлиқ ва чуқур ўзлаштириши;  модул бўйича назариялар, йўналишлар моҳиятини англаш, уларга танқидий баҳо бериш ва бошқа модуллар илмий ютуқларини қўллай олиши;  назарий ва амалий машғулотларда бутун семестр мобайнида ижодий ва мустақил қатнашиши, гуруҳли муҳокамаларда фаол бўлиши, вазифаларни бажаришда юқори маданият даражасига эга бўлиши лозим; | 5 | аъло |
| 81-85 | B | "жуда яхши" – ўртадан юқори натижа, айрим ҳатоликлар билан | модул дастурининг барча бўлимлари бўйича тизимли, тўла ва чуқур билимга эга бўлиши, зарур далиллар билан асослай олиши;  терминологиядан (шу жумладан, илмий, хорижий тилда ҳам) аниқ, ўз ўрнида фойдаланиши, саволларга жавобни мантиқан тўғри, стилистик саводли равишда ифодалаши;  ўз фикрини исботлашда ёки бошқа назарий материални баён қилишда юзага келган ноаниқликларни мустақил бартараф эта олиши;  модулнинг таянч тушунчаларини билиши, қисқа вақт ичида илмий ва касбий вазифаларни қўйиш ҳамда ҳал қилишда ундан унумли фойдаланиши;  стандарт вазиятларда муаммоларни ўқув дастури доирасида мустақил ҳал қила олиши;  амалий кўникмаларни мустақил равишда тўлиқ бажара олиши (сифати ва белгиланган сони жиҳатдан);  амалий машғулотларда норматив-ҳуқуқий ҳужжатларни яхши билишини намойиш қилиши, ушбу билимларни янги вазиятларда тўғри (лекин доим ҳам рационал эмас) қўллай олиши, бажарилган иш натижаларини етарли даражада расмийлаштира олмаганлиги;  модул дастурида тавсия қилинган асосий адабиётларни ўзлаштириши;  ўрганилаётган модул бўйича назариялар ва йўналишлар моҳиятини англай олиши ва уларга танқидий баҳо бериши;  назарий ва амалий машғулотларда бутун семестр мобайнида ижодий ва мустақил қатнашиши, гуруҳли муҳокамаларда фаол бўлиши, вазифаларни бажаришда жуда яхши маданият даражасига эга бўлиши лозим; | 4 | яхши |
| 71-80 | C | "яхши" – ўртача натижа, сезиларли ҳатоликлар билан | модул дастурининг барча бўлимлари бўйича тизимли, тўла ва чуқур билимга эга бўлиши, зарур далиллар билан асослай олиши, аммо бир оз камчиликлар билан;  терминологиядан (шу жумладан, илмий, хорижий тилда ҳам) аниқ, ўз ўрнида фойдаланиши, саволларга жавобни мантиқан тўғри, стилистик саводли равишда ифодалаши;  ўз фикрини исботлашда ёки бошқа назарий материални баён қилишда юзага келган ноаниқликларни мустақил бартараф эта олиши;  модулнинг таянч тушунчаларини билиши, қисқа вақт ичида илмий ва касбий вазифаларни қўйиш ҳамда ҳал қилишда ундан унумли фойдаланиши;  стандарт вазиятларда муаммоларни ўқув дастури доирасида мустақил ҳал қила олиши;  амалий кўникмаларни мустақил равишда бажара олиши (сифати ва белгиланган сони жиҳатдан)ни эгаллаши, аммо бир оз камчиликлар билан;  амалий машғулотларда норматив-ҳуқуқий ҳужжатларни яхши билишини намойиш қилиши, ушбу билимларни янги вазиятларда тўғри (лекин доим ҳам рационал эмас) қўллай олиши, бажарилган иш натижаларини етарли даражада расмийлаштира олмаганлиги;  модул дастурида тавсия қилинган асосий адабиётларни ўзлаштириши;  ўрганилаётган модул бўйича назариялар ва йўналишлар моҳиятини англай олиши ва уларга танқидий баҳо бериши;  назарий ва амалий машғулотларда бутун семестр мобайнида ижодий ва мустақил қатнашиши, гуруҳли муҳокамаларда фаол бўлиши, вазифаларни бажаришда яхши даражага эга бўлиши лозим; |
| 60-70 | D | "қониқарли" – суст натижа, қўпол камчиликлар билан | давлат таълим стандартлари (талаблари) доирасида етарли билим ҳажмига эга бўлиши;  терминологияни ишлатиши, саволларга жавобларни тўғри баён қилиши, лекин бунда айрим хатоларга йўл қўйиши;  жавоб беришга ёки айрим махсус кўникмаларни намойиш қилишда қийналганда, модул бўйича асосий тушунчага эга эканлигини намойиш этиши;  амалий кўникмаларни (сифати ва белгиланган сони жиҳатдан) мустақил аммо ҳатоликлар билан тўлиқ бажара олиши;  модулининг умумий тушунчалари бўйича қисман билимга эга бўлиши ва уни стандарт (намунавий) вазиятларни ҳал этишда қўллай олиши;  педагог ходим ёрдами билан стандарт вазиятларни ҳал эта олиши;  ўқилаётган модул бўйича асосий назариялар, концепциялар ва йўналишлар моҳиятини англаши, уларга баҳо бера олиши;  назарий ва амалий машғулотларда педагог ходим раҳбарлигида қатнашиши, вазифаларни бажаришда етарли маданият даражасига эга бўлиши лозим; | 3 | Қони  қарли |
| 55-59 | E | "ўрта" – минимал натижага тенг | давлат таълим стандартлари (талаблари) доирасида қониқарли билим ҳажмига эга бўлиши;  терминологияни ишлатиши, саволларга жавобларни тўғри баён қилиши, лекин бунда айрим қўпол хатоларга йўл қўйиши;  жавоб беришга ёки айрим махсус кўникмаларни намойиш қилишда қийналганда ва ҳатоларга йўл қўйганда, модул бўйича асосий тушунчага эга эканлигини намойиш этиши;  амалий кўникмаларни (сифати ва белгиланган сони жиҳатдан) мустақил эмас ва ҳатоликлар билан тўлиқ бажара олиши;  компетенцияларни мустақил эмас ва ҳатоликлар билан эгаллаши;  модулининг умумий тушунчалари бўйича қисман билимга эга бўлиши ва уни стандарт (намунавий) вазиятларни ҳал этишда қўллай олиши;  педагог ходим ёрдами билан стандарт вазиятларни ҳал эта олиши;  ўқилаётган модул бўйича асосий назариялар, йўналишлар моҳиятини англаши, уларга баҳо бера олиши;  назарий ва амалий машғулотларда педагог ходим раҳбарлигида қатнашиши, вазифаларни бажаришда етарли маданият даражасига эга бўлиши лозим; |
| 31-54 | FX | "қониқарсиз" – минимал даражадаги билимларни олиш учун қўшимча мустақил ўзлаштириши зарур | давлат таълим стандартлари (талаблари) доирасида фақат айрим фрагментар билимларга эга бўлса;  илмий терминларни ишлата олмаса ёки жавоб беришда жиддий мантиқий хатоларга йўл қўйса;  назарий ва амалий машғулотларда пассив қатнашиб, вазифалар бажариш маданиятининг паст даражасига эга бўлса;  амалий кўникмаларга эга бўлмаса, ўз хатоларини ҳатто педагог ходим тавсиялари ёрдамида ҳам тўғрилай олмаса. | 2 | Қони  қарсиз |
| 0-30 | F | "мутлоқ қониқарсиз" –  тўлиқ қайта ўзлаштири-ши лозим | давлат таълим стандартлари (талаблари) доирасида фақат айрим фрагментар билимларга эга бўлса;  терминларни ишлата олмаса ёки жавоб беришда жиддий ва қўпол мантиқий хатоларга йўл қўйса ёки умуман жавоб бермаса;  назарий ва амалий машғулотларда пассив қатнашиб, вазифалар бажариш маданиятининг паст даражасига эга бўлса ёки умуман бажармаса;  амалий кўникмаларга эга бўлмаса, ўз хатоларини ҳатто педагог ходим тавсиялари ёрдамида ҳам тўғрилай олмаса. |  |  |

ЯКУНИЙ НАЗОРАТ (ЯН)

ЖНга ажратилган кредитларни тўлиқ тўплаган талаба ЯНга киритилади. ЯНда талабанинг билим, кўникма ва малакалари модулнинг умумий мазмуни доирасида баҳоланади. ЯН модул бўйича ўқув машғулотлари тугаганидан сўнг тест марказида тест шаклида ўтказилади. ЯН битта жавобли ва кўп жавобли, мутаносиблик ва кетма-кетликни аниқлашга мўлжалланган тест саволлардан иборат бўлади. ЯНда 55 саралаш баллини ололмаган талаба ЯНдан ўтмаган ва модулни ўзлаштирмаган деб ҳисобланади (ЖНда тўлиқ кредитни йиғган бўлса ҳам).

Таълим муассасаси ректорининг буйруғи билан ички назорат ва мониторинг бўлими раҳбарлигида тузилган комиссия иштирокида якуний назоратни ўтказиш жараёни даврий равишда ўрганиб борилади ва уни ўтказиш тартиблари бузилган ҳолларда, якуний назорат натижалари бекор қилинади ва якуний назорат қайта ўтказилади.

Касаллиги сабабли якуний назоратни топшира олмаган талабаларга факультет декани фармойиши асосида, ўқишни бошлаганидан сўнг икки ҳафта муддатда топширишга рухсат берилади.

Семестр якунида якуний назоратда саралаш балидан кам балл тўплаган талаба академик қарздор ҳисобланади.

Академик қарздор талабаларга семестр тугаганидан кейин қайта ўзлаштириш учун бир ой муддат берилади. Шу муддат давомида модулни ўзлаштира олмаган талаба факультет декани тавсиясига кўра белгиланган тартибда ректорнинг буйруғи билан талабалар сафидан четлаштирилади.

Талаба назорат натижаларидан норози бўлса, модул бўйича назорат тури натижалари эълон қилинган вақтдан бошлаб бир кун мобайнида факультет деканига ариза билан мурожаат этиши мумкин. Бундай ҳолда факультет деканининг тақдимномасига кўра ректор буйруғи билан 3 (уч) аъзодан кам бўлмаган таркибда апелляция комиссияси ташкил этилади.

Апелляция комиссияси талабаларнинг аризаларини кўриб чиқиб, шу куннинг ўзида хулосасини билдиради.

Баҳолашнинг ўрнатилган талаблар асосида белгиланган муддатларда ўтказилиши ҳамда расмийлаштирилиши факультет декани, кафедра мудири, ўқув бўлими ҳамда ички назорат ва мониторинг бўлими томонидан назорат қилинади.

**5.Малакавий амалиётни ташкил этиш бўйича кўрсатма ва тавсиялар**

Малакавий амалиёт даврида магистратура талабаси кунма-кун малакавий амалиёт журнали шаклида тўлдириб боради. Амалиёт раҳбари томонидан ҳар бир амалиёт куни даврида бажарилган ишалар ҳажми баҳоланади ва кундалик имзоланади.

Малакавий амалиёт журналидаги маълумотлар талабанинг амалий кўникмаларга эга бўлганлик даражаси ҳақида маълумот беради.

Малакавий амалиёт тугагандан сўнг малакавий амалиёт журнали охирида амалиётга жавобгар шахс томонидан талабанинг иши баҳоланади ва унга тавсифнома ёзилади, у муассаса муҳри билан тасдиқланади ва малакавий амалиёт журнали топширилади. Агар бажарилган ишни ифода этган кундалик топширилмаса, амалиёт ўтилмаган деб ҳисобланади.

Малакавий амалиётни якуний баҳолашини тузилган комиссия амалга оширади. Комиссия аъзолари ОТМ ректори томонидан буйруқ асосида тузилади.

Малакавий амалиётининг якуний баҳолаш натижалари комиссия томонидан қайднома варақасига киритилади ва дастур директори томонидан рейтинг дафтарчасига тўлдирилади. Малакавий амалиёт дастурини (сабабли, сабабсиз) бажармаган талабалар якуний баҳолашга киритилмайди ва академик қарздор талаба сифатида муаммолари магистратура бўлими ва ректорат томонидан кўриб чиқилади ва индивидуал қарор қабул қилинади (расмийлаштирилади)

**6. Асосий ва қўшимча ўқув адабиётлар ҳамда ахборот манбалари**

**6.1. Асосий адабиётлар**

#### 1. Клинические разборы в психиатрической практике / Под ред. Проф. А.Г.

#### Гофмана. - М.: МЕДпресс - информ, 2006. – 704 с.

2. Морозов В.М. Избранные труды. – М.: Медиа медика, 2007. – 292 с.

3. Психиатрия: национальное руководство / под ред. Т.Б. Дмитриевой, В.Н. Краснова, Н.Г. Незнанова, В.Я. Семке, А.С. Тиганова. – М.: ГЭОТАР – Медиа, 2009. – 1000с

4 Снежневский А.В. Общая психопатология: Курс лекций. М.: МЕДпресс- информ, 2008. – 208с.

5. Introductory textbook of psychiatry / Donald W. Black, Nancy C. Andreasen.— Sixth edition. 760 p..

**6.2.Қўшимча адабиётлар.**

1. Мирзиёев Ш.М. – Критический анализ, жесткая дисциплина и персональная ответственность должны стать повседневной нормой в деятельности каждого руководителя, Тошкент, “Ўзбекистон”, 2017.
2. Мирзиёев Ш.М. Эркин ва фаровон демократик Ўзбекистон давлатини биргаликда барпо этамиз. Тошкент, “Ўзбекистон” НМИУ, 2017. – 29 б.
3. Мирзиёев Ш.М. Қонун устуворлиги ва инсон манфаатларини таъминлаш юрт тараққиёти ва халқ фаровонлигининг гарови. “Ўзбекистон” НМИУ, 2017. – 47 б.
4. Мирзиёев Ш.М. Буюк келажагимизни мард ва олижаноб халқимиз билан бирга қурамиз. “Ўзбекистон” НМИУ, 2017. – 485 б.
5. Ўзбекистон Республикаси Президентининг 2017 йил 7 февралдаги “Ўзбекистон Республикасини янада ривожлантириш бўйича ҳаракатлар стратегияси тўғрисида” ги ПФ-4947-сонли Фармони. Ўзбекистон Республикаси қонун ҳужжатлари тўплами, 2017 й., 6-сон, 70-модда.
6. Ўзбекистон Республикаси Президентининг 2017 йил 20 апрель, ПҚ-2909-сон «Олий таълим тизимини янада ривожлантириш чора-тадбирлари тўғрисида»ги қарори
7. Ўзбекистон Республикаси Президентининг 2017 йил 5 майдаги ПҚ-2955-сонли “2017/2018 ўқув йилида Ўзбекистон Республикасининг олий таълим муассасаларига ўқишга қабул қилиш тўғрисида”ги қарори
8. Ўзбекистон Республикаси Президентининг 2017 йил 5 майдаги ПҚ-2956-сонли “О мерах по дальнейшему реформированию системы медицинского образования в Республики Узбекистан”ги қарори
9. Рациональная фармакотерапия в психиатрической практике: руководство для практикующих врачей / Под общ. ред. Ю. А. Александровского, Н. Г. Незнанова. — Москва: Литтерра, 2014. — 1080 с.
10. Алимов Х.А, Алимов У.Х., “Психиатрия клиникасининг мукаддимаси” Ташкент 1997.
11. Мурталибов Ш.А с соавт. “Психиатрия маълумотнома” 1993.
12. Ходжаева Н.И., Шоюсупова А.У., «Психиатрия» Ташкент 2010.
13. Стандарты ведения больных.  Клинические рекомендации. ИГ "ГЕОТАР-Медия, 2008.
14. Шамсиев Э.С., Турсунходжаева Л.А., «Психотерапия»-Т.:2011.
15. Coeytaux A., Jallon P., Morabia A. Incidence of status epilepticus in French-speaking Switzerland: (EPISTAR). Neurology 2000;55:693–97.
16. **Franken I.H., Hendriks V.M., Stam C.J., Van den Brink W. A role for dopamine in the processing of drug cues in heroin dependent patients // Eur. Neuropsychopharmacol. – 2004. – Vol. 14 (6). – Р. 503–508.**
17. Knake S., Rosenow F., Vescovi M. et al. Incidence of status epilepticus in adults in Germany: prospective, population-based study. Epilepsia 2001;42:714–
18. **Maher A.R., Maglione M., Bagley S. et al. Efficacy and comparative effectiveness of atypical antipsychotic medications for off-label uses in adults: a systematic review and meta-analysis // JAMA. – 2011. – Vol. 306 (12). – Р. 359—1369.**
19. **Mann K. Pharmacotherapy of alcohol dependence: a review of the clinical data // CNS-Drugs. – 2004. – Vol. 18 (8). – Р. 485–504.**
20. Oxford Textbook of Psychiatry / Gelder M., Gath D., Mayou R. – Second edition. 300 p..
21. **Wachtel S.R., Ortengren A., de Wit H. The effects of acute haloperidol or risperidone on subjective responses to methcmphet c amine in healthy volunteers // Drug-Alcohol Depend. – 2002. – Vol. 68 (1). – Р. 23–33.**

**Интернет сайтлари**

http://[www.neuroleptic.ru](http://www.neuroleptic.ru)

<http://www.psychiatry.ru/>

<http://www.ncbi.nlm.nih.gov/pubmed>

<http://psychiatr.ru/>

<http://www.psychiatrist.com/>

<http://www.rcpsych.ac.uk/>

1. УК- умумий компетенция [↑](#footnote-ref-1)
2. УКК – умумий касбий компетенция [↑](#footnote-ref-2)